REPUBLIKA SRBIJA

NARODNA SKUPŠTINA

Odbor za pravosuđe, državnu upravu

i lokalnu samoupravu

16. decembar 2016. godine

B e o g r a d

PREDSEDNIKU

NARODNE SKUPŠTINE

 Odbor za pravosuđe, državnu upravu i lokalnu samoupravu, na 10. sednici održanoj 16. decembra 2016. godine, razmotrio je Zahtev Violete Vukmirović za razrešenje funkcije javnog tužioca u Osnovnom javnom tužilaštvu u Trsteniku, na lični zahtev i Odluku Državnog veća tužilaca kojom je utvrđeno da su se ispunili uslovi da Violeti Vukmirović, javnom tužiocu u Osnovnom javnom tužilaštvu u Trsteniku, na osnovu člana 88. stav 1. Zakona o javnom tužilaštvu („Službeni glasnik RS“, br. 116/08, 104/09, 101/10, 78/11, 101/11, 38/12, 121/12, 101/13, 108/13, 111/14 i 117/14), prestane funkcija javnog tužioca na lični zahtev i utvrdio je Predlog odluke o prestanku funkcije javnog tužioca u Osnovnom javnom tužilaštvu u Trsteniku.

 Odbor je odlučio da Predlog odluke dostavi Narodnoj skupštini, sa predlogom da se razmatra po hitnom postupku, u skladu sa članom 167. Poslovnika Narodne skupštine.

 Za predstavnika Odbora na sednici Narodne skupštine određen je Petar Petrović, predsednik Odbora.

 PREDSEDNIK ODBORA

 Petar Petrović

 P R E D L O G

 Na osnovu člana 97. Zakona o javnom tužilaštvu („Službeni glasnik RS“, br. 116/08, 104/09, 101/10, 78/11, 101/11, 38/12-US, 121/12, 101/13, 108/13, 111/14 i 117/14) i člana 8. stav 1. Zakona o Narodnoj skupštini („Službeni glasnik RS“, broj 9/10),

 Narodna skupština Republike Srbije, na \_\_\_\_ sednici \_\_\_\_\_\_\_\_\_\_\_\_\_\_\_ održanoj \_\_\_\_\_\_\_\_\_\_\_\_\_ 2016. godine, donela je

O D L U K U

o prestanku funkcije javnog tužioca u Osnovnom javnom tužilaštvu u Trsteniku

I

 Violeti Vukmirović, javnom tužiocu u Osnovnom javnom tužilaštvu u Trsteniku, prestaje funkcija dana 29. decembra 2016. godine, na lični zahtev.

II

 Ovu odluku objaviti u „Službenom glasniku Republike Srbije“.

RS broj \_\_\_\_\_\_\_\_

U Beogradu, \_\_\_\_\_\_\_ 2016. godine

NARODNA SKUPŠTINA REPUBLIKE SRBIJE

 PREDSEDNIK

 Maja Gojković

**O b r a z l o ž e nj e**

Članom 87. stav 1. Zakona o javnom tužilaštvu („Službeni glasnik RS“, br. 116/08, 104/09, 101/10, 78/11, 101/11, 38/12-US, 121/12, 101/13, 108/13, 111/14 i 117/14), utvrđeno je da funkcija javnog tužioca prestaje na lični zahtev, kad navrši radni vek, kad trajno izgubi sposobnost ili kad bude razrešen. Članom 88. stav 1. utvrđeno je da javni tužilac podnosi pismeni zahtev za prestanak funkcije Narodnoj skupštini, o čemu obaveštava Državno veće tužilaca.

Violeta Vukmirović, javni tužilac u Osnovnom javnom tužilaštvu u Trsteniku, dana 25. novembra 2016. godine podnela je Narodnoj skupštini pisani Zahtev za razrešenje 03 Broj: 118-3007/16, u kome zahteva da je Narodna skupština razreši funkcije javnog tužioca u Osnovnom javnom tužilaštvu u Trsteniku, na lični zahtev, 29. decembara 2016. godine.

 Državno veće tužilaca je, u skladu sa čanom 91. Zakona o javnom tužilaštvu, Odlukom A broj 842/16, od 13. decembra 2016. godine, koju je dostavilo Narodnoj skupštini (primljena pod brojem 118-3007/16-1, 15. decembra 2016. godine), utvrdilo da su se ispunili uslovi da Violeti Vukmirović, javnom tužiocu u Osnovnom javnom tužilaštvu u Trsteniku, prestane funkcija na lični zahtev, 29. decembra 2016. godine.

Članom 97. Zakona o javnom tužilaštvu utvrđeno je da odluku o prestanku funkcije javnog tužioca donosi Narodna skupština.

Odbor za pravosuđe, državnu upravu i lokalnu samoupravu je, na 10. sednici održanoj 16. decembra 2016. godine, utvrdio Predlog odluke o prestanku funkcije javnog tužioca u Osnovnom javnom tužilaštvu u Trsteniku.

**Razlozi da se odluka donese po hitnom postupku**

S obzirom na to da će javnotužilačka funkcija Violeti Vukmirović, javnom tužiocu u Osnovnom javnom tužilaštvu u Trsteniku, prestati na lični zahtev, 29. decembra 2016. godine, potrebno je donošenjem predložene odluke po hitnom postupku, u skladu sa članom 167. Poslovnika Narodne skupštine, omogućiti Državnom veću tužilaca da što pre sprovede postupak za izbor kandidata za javnog tužioca za Osnovno javno tužilaštvo u Trsteniku, kako bi se obezbedilo nesmetano funkcionisanje tog javnog tužilaštva.